Tuis - Voelgoed
Lynette Beer [#3MinuteSelfhelp]
Vroue wat Glo-videoreeks
Skool van die lewe-podsendingreeks
Kyk eksklusiewe VIDEO’S (Voelgoed TV) óf luister PODSENDINGS (Voelgoed Radio) Gedurende die Eerste Wêreldoorlog moes Suid-Afrikaanse troepe Delvillebos in Somme, Frankryk, "ten alle koste oppas" sodat die Duitse weermag nie 'n deurkomplek kon kry nie. Van die meer as 3000 Suid-Afrikaanse offisiere en soldate het ná die week se hewige bombardement net 3 offisiere en 126 soldate uit die bos gestap - maar die roete was beveilig. Dit was die grootste lewensverlies aan Suid-Afrika se kant in enige stryd. Op die foto is die Suid-Afrikaanse Oorlogsgedenkteken by Delvillebos - Foto: Harm Frielink Is ’n aanlyn huiskoop-ooreenkoms geldig? - Jou Geld | Solidariteit WêreldJou Geld | Solidariteit Wêreld
Is ’n aanlyn huiskoop-ooreenkoms geldig?
Dinsdag, Augustus 23rd, 2016
Vraag: “Ek is besig om ‘n huis te koop. Ek het onlangs my voertuig gekoop deur bloot die nodige dokumentasie aanlyn te voltooi en elektronies te onderteken- baie vinnig en maklik! Ek het my eiendomsagent gevra of ‘n mens dieselfde tegnologie kan gebruik om ‘n huis te koop, maar hy het gesê die kontrak sal nie geldig wees met ‘n elektroniese handtekening nie. Is dit waar?“
Antwoord: Regsbindende elektroniese transaksies en die gebruik van elektroniese handtekeninge kom toenemend voor sedert die aankondiging van die Wet op Elektroniese Kommunikasie en Transaksies van 2002 (“EKT Wet”) wat elektroniese transaksies in ons land reguleer. Aangesien die EKT Wet toelaat vir die gebruik van elektroniese handtekeninge in daaglikse besigheidstransaksies, is dit belangrik om te verstaan wat ‘n elektroniese handtekening is, en wanneer dit op ‘n geldige en regsbindende wyse gebruik kan word.
Die EKT Wet definieer ‘n elektroniese handtekening as data (d.w.s. ‘n elektroniese verteenwoordiging van inligting in enige vorm) wat aangeheg is aan, geïnkorporeer is by, of logies verbind word met ander data en wat die gebruiker bedoel om as sy handtekening te laat dien in ‘n elektroniese omgewing waar ‘n fisiese handtekening onmoontlik is.
In gevalle waar ons reg vereis dat kontrakte op skrif moet wees, erken die EKT Wet dat ‘n data-boodskap sou kon voldoen aan die vereistes vir “op skrif” wees, en dat waar ‘n persoon se handtekening regtens vereis word en sodanige wet nie die tipe handtekening spesifieer nie, die gebruik van ‘n gevorderde elektroniese handtekening aan die vereistes voldoen vir die daarstel van ‘n geldige en bindende ooreenkoms.
Dit beteken nie dat alle elektroniese transaksies regsbindend is nie. Die EKT Wet maak uitdruklik vir die volgende uitsluitings voorsiening:
• ‘n Ooreenkoms rakende die vervreemding van onroerende eiendom volgens die Wet op Vervreemding van Grond van 1981.
• ‘n Ooreenkoms vir die lantermyn verhuring van onroerende eiendom vir meer as 20 jaar volgens die Wet op Vervreemding van Grond van 1981.
• Die optrek, behoud en aanbieding van ‘n testament of kodisil soos omskryf in die Wet op Testamente van 1953.
• Die verlyding van ‘n verhandelbare instrument soos omskryf in die Wet op Verhandelbare Instrumente van 1964.
In jou geval, is die eerste uitsluiting wat verband hou met die vervreemding van onroerende eiendom (bv. ‘n koopkontrak op ‘n huis) van toepassing, aangesien die Wet op Vervreemding van Grond bepaal dat geen verkoop van grond van krag sal wees tensy dit vervat is in ‘n koopooreenkoms en geteken is deur al die betrokke partye, of deur hul agente wat op skriftelike gesag vir hulle optree nie, en dus is enige kontrak vir die verkoop of koop van onroerende eiendom spesifiek ongeldig indien dit elektronies aangegaan word.
Dus, hoewel jou motoraankoop elektronies aanvaarbaar was, is ‘n elektroniese ondertekende ooreenkoms vir die koop van ‘n huis, tans nie geldig in ons reg nie.